**Οι νόμοι της ζήτησης και της προσφοράς**

(οι δυνάμεις τις αγοράς)

**Α. Ο νόμος της ζήτησης (Ν.Ζ.)**

**Τι λέει ο νόμος της ζήτησης:** Όταν αυξάνεται η τιμή ενός αγαθού, η ζητούμενη ποσότητα μειώνεται. Και αντίθετα, όταν μειώνεται η τιμή ενός αγαθού, η ζητούμενη ποσότητα αυξάνεται. Δηλαδή, υπάρχει αρνητική σχέση μεταξύ της τιμής και της ζητούμενης ποσότητας ενός προϊόντος.

**Η Υπόθεση:** ceteris paribus δηλαδή οι άλλοι παράγοντες που επηρεάζουν τον καταναλωτή/τους καταναλωτές (δηλαδή τη ζήτηση) είναι σταθεροί. Ποιοι είναι οι άλλοι παράγοντες;

**Ποιοι είναι οι άλλοι παράγοντες;** Ένας καταναλωτής επηρεάζεται από αρκετούς παράγοντες, οι σημαντικότεροι (που θα αναφέρουμε εδώ) είναι:

* το εισόδημά του (δηλαδή το πόσα χρήματα διαθέτει),
* η ύπαρξη άλλων παρόμοιων αγαθών που μπορούν να ικανοποιήσουν την ίδια ανάγκη (αυτά τα αγαθά λέγονται υποκατάστατα αγαθά) και η τιμή αυτών των αγαθών (η τιμή των υποκατάστατων).

**Εφαρμογή: Σκεφτείτε και να αναφέρεται τέσσερα παραδείγματα υποκατάστατων αγαθών.**

1. ……………………………………………… και ………………………………………..
2. ……………………………………………… και ……………………………………....
3. ……………………………………………… και ………………………………………..
4. ……………………………………………… και ……………………………………....

**Τι κάνει ο καταναλωτής όταν η τιμή ενός αγαθού αυξηθεί;** Ο καταναλωτής είναι πιθανότερο να αγοράσει λιγότερες μονάδες από το συγκεκριμένο αγαθό, επειδή:

* το εισόδημα του/τους δεν επαρκεί για να αγοράσει/αγοράσουν τις ίδιες ποσότητες και επιπλέον
* μπορεί να υποκαταστήσει/υποκαταστήσουν το αγαθό αυτό με ένα παρόμοιο φθηνότερο αγαθό.

**Τι κάνει ο καταναλωτής όταν η τιμή ενός αγαθού μειωθεί;** Ο καταναλωτής είναι πιθανότερο να αγοράσει περισσότερες μονάδες από το συγκεκριμένο αγαθό, επειδή:

**(εφαρμογή: ολοκληρώστε τις παρακάτω προτάσεις)**:

* …………………………………………………………………………………………….…………………………………………. και επιπλέον
* …………………………………………………………………………………………………………………………….………………………………..

**Β. Ο νόμος της προσφοράς (Ν.Π.)**

**Τι λέει ο νόμος της προσφοράς:** Όταν αυξάνεται η τιμή ενός αγαθού, η προσφερόμενη ποσότητα αυξάνεται. Και αντίθετα, όταν μειώνεται η τιμή ενός αγαθού, η προσφερόμενη ποσότητα μειώνεται. Δηλαδή, υπάρχει θετική σχέση μεταξύ τιμής και της προσφερόμενης ποσότητας.

**Η Υπόθεση:** ceteris paribus δηλαδή οι άλλοι παράγοντες που επηρεάζουν τον παραγωγό/τους παραγωγούς (δηλαδή την προσφορά) είναι σταθεροί. Ποιοι είναι οι άλλοι παράγοντες;

**Ποιοι είναι οι άλλοι παράγοντες;** Ένας παραγωγός επηρεάζεται από αρκετούς παράγοντες, οι σημαντικότεροι (που θα αναφέρουμε εδώ) είναι:

* η τεχνολογία παραγωγής του αγαθού που παράγουν,
* οι αμοιβές που πληρώνουν για τους συντελεστές παραγωγής που χρησιμοποιεί.

**Τι κάνει ο παραγωγός όταν η τιμή ενός αγαθού αυξηθεί;** Ο παραγωγός είναι πιθανότερο να παράγουν και να πουλάνε περισσότερες μονάδες από το συγκεκριμένο αγαθό, επειδή λόγω της υψηλότερης τιμής μπορούνε να καλύψουν το υψηλότερο κόστος που απαιτείται για την αύξηση της παραγωγής**.** Η ιδιότητα του κόστος να αυξάνεται όλο και περισσότερο καθώς η παραγωγή αυξάνεται ξεφεύγει από τα πλαίσια της ανάλυσής μας (θα την μελετήσετε αναλυτικότερα όσοι πάτε στην κατεύθυνση οικονομίας και πληροφορικής) και εδώ την εκλαμβάνουμε ως δεδομένη. Τα παραπάνω μπορεί να γίνουν κατανοητά με τη βοήθεια του ενός παραδείγματος.

Έστω μια επιχείρηση που παράγει και πουλάει 100 κιλά ενός προϊόντος στην τιμή των 5 ευρώ. Συμφέρει την επιχείρηση να παράγει και να πουλήσει την 101η μονάδα; Αν η επιχείρηση παράγει και πουλήσει μία ακόμα μονάδα (την 101η) τότε θα εισπράξει επιπλέον 5 ευρώ (όσο η τιμή του αγαθού). Όμως, όπως φαίνεται και από τον πίνακα, για να παράγει περισσότερο προϊόν θα αυξηθεί και το κόστος παραγωγής της από 400 σε 406 ευρώ. Δηλαδή θα επιβαρυνθεί με επιπλέον κόστος 6 ευρώ; Συμφέρει την επιχείρηση να το κάνει αυτό; Όχι, αφού θα εισπράξει 5 ευρώ και θα επιβαρυνθεί με 6 ευρώ. Κάτι τέτοιο είναι αντίθετο στο σκοπό της, τη μεγιστοποίηση του κέρδους της. Τι πρέπει να συμβεί ώστε η επιχείρηση να μπορέσει να αυξήσει την παραγωγή της; Η τιμή πρέπει να αυξηθεί ώστε να μπορεί να καλυφθεί το όλο και μεγαλύτερο κόστος που απαιτείται για την αύξηση της παραγωγής.

|  |  |  |
| --- | --- | --- |
| Παραγόμενη/Προσφερόμενη Ποσότητα | Συνολικό κόστος | Αύξηση στο κόστος |
| 100 | 400 |  |
| 101 | 406 | +6 (από 400 σε 406 ευρώ) |
| 102 | 413 | +7 (από 406 σε 413 ευρώ) |